b'\n_START_ARTICLE_\nElectropolit\n_START_PARAGRAPH_\nL\'electropoliment \xc3\xa9s un proc\xc3\xa9s de fabricaci\xc3\xb3 aplicat a les superf\xc3\xadcies d\'un objecte conductor d\'electricitat, com ho \xc3\xa9s l\'acer._NEWLINE_El temps i voltatge aplicat per contactar amb la pe\xc3\xa7a ha de ser regulat, ja que depenent de la composici\xc3\xb3 qu\xc3\xadmica, mal\xc2\xb7leabilitat, i les caracter\xc3\xadstiques de la pe\xc3\xa7a, el corrent circula i el recobreix causant que la capa superficial adquireixi un acabat uniforme degut a les part\xc3\xadcules despreses, de manera que es pot dir que la pe\xc3\xa7a met\xc3\xa0l\xc2\xb7lica se sotmet a un "poliment per electricitat". Per aix\xc3\xb2, els talls i tamb\xc3\xa9 el treball detallat de la pe\xc3\xa7a pot perdre les seves qualitats, ja que s\'arrodoneixen les arestes, si es deixa la pe\xc3\xa7a treballada sota el proc\xc3\xa9s per m\xc3\xa9s temps i voltatge del necessari. No tots els materials poden ser electropolits._NEWLINE_Una altra consideraci\xc3\xb3 \xc3\xa9s la de sotmetre al proc\xc3\xa9s peces amb forats profunds, ja que en les seccions m\xc3\xa9s properes a les superf\xc3\xadcies exteriors exposades, els costats externs del cilindre, tendiran a engrandir-se en desproporci\xc3\xb3 amb la resta de l\'orifici._NEWLINE_L\'electropoliment sol ser un proc\xc3\xa9s aplicat generalment en les etapes finals de la manufactura.'